
BIROUL PERMANENT

AL

CAMEREI DEPUTAȚILOR
Vă înaintăm, alăturat, raportul comun asupra propunerii legislative pentru completarea art.5 din Legea nr.273/2006 privind finanţele publice locale, transmisă cu PLx 265/2018 din 25 aprilie 2018.
În raport de obiectul şi conţinutul său, propunerea legislativă face parte din categoria legilor ordinare.

	PREŞEDINTE,
Marius - Constantin BUDĂI

	PREŞEDINTE,
Florin-Claudiu ROMAN

PLx.265/2018
R A P O R T      C O M U N
asupra 
propunerii legislative pentru completarea art.5 din Legea nr.273/2006 privind finanţele publice locale
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru administraţie publică şi amenajarea teritoriului au fost sesizate spre dezbatere în fond, cu propunerea legislativă pentru completarea art.5 din Legea nr.273/2006 privind finanţele publice locale, transmisă cu PLx 265/2018 din 25 aprilie 2018 şi înregistrată la comisii sub nr.4c-2/355 din 26 aprilie 2018, respectiv 4c-6/203 din 25 aprilie 2018.
Conform prevederilor art.75 din Constituția României și ale art. 95 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră decizională
Senatul, în calitate de primă Cameră sesizată, a respins propunerea legislativă în ședința din 23 aprilie 2018.
La întocmirea prezentului raport comun Comisiile au avut în vedere:

- avizul favorabil al Consiliului Legislativ (nr.28/10.01.2018)


- punctul de vedere negativ al Guvernului (nr.150/13.02.2018)

     Propunerea legislativă are ca obiect de reglementare completarea art.5 din Legea nr.273/2006 privind finanţele publice locale cu un nou alineat, alin.(5), propunându-se ca un procent de 5% din veniturile proprii ale bugetelor locale şi 100% din donaţiile şi sponsorizările cuprinse în acestea să se aloce pentru diferite sărbători sau festivaluri de interes local. Proiectele de sărbători sau evenimente urmează a fi selectate pentru finanțare în funcție de importanța pe care o au pentru comunitatea locală, pentru dezvoltarea educațională, culturală, nu doar recreativă.

      În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru buget finanțe și bănci au examinat propunerea legislativă şi documentele conexe, în şedinţa din data de 05 iunie 2018, iar membrii Comisiei pentru administraţie publică şi amenajarea teritoriului, în ședința din 15 mai 2018.
La lucrările Comisiei pentru buget finanțe și bănci și-au înregistrat prezența un număr de 25 deputați, din totalul de 25 de membri, iar la lucrările Comisiei pentru administraţie publică şi amenajarea teritoriului un număr de 23 deputaţi din totalul de 24 de membri.
La dezbaterea propunerii legislative, au participat în calitate de invitați, reprezentanți ai Ministerului Finanțelor Publice.
În urma examinării propunerii legislative şi a opiniilor exprimate, membrii celor două comisii prezenți la lucrări, au hotărât, cu majoritate de voturi, să propună plenului Camerei Deputaţilor raportul comun de respingere a propunerii legislative pentru completarea art.5 din Legea nr.273/2006 privind finanţele publice locale, deoarece veniturile bugetare nu pot fi afectate direct unei anumite cheltuieli bugetare, cu excepţia donaţiilor şi sponsorizărilor, care au stabilite destinaţii distincte, iar potrivit prevederilor art.10 din Legea administraţiei publice locale nr.215/2001, republicată, cu modificările şi completările ulterioare se încalcă principiul autonomiei locale.
     În raport cu obiectul şi conţinutul său, propunerea legislativă face parte din categoria legilor ordinare.
               PREŞEDINTE,                                    PREŞEDINTE,                

     Marius - Constantin BUDĂI                  Florin-Claudiu ROMAN
     
      SECRETAR,                                        SECRETAR,

                  Marilen-Gabriel Pirtea                 Simona BUCURA-OPRESCU
	Şef Serviciu

Giorgiana Ene
	Şef Serviciu

Sofia Chelaru

	Expert parlamentar

Dicu Ana Cristina
	Consilier parlamentar

Roxana Feraru


